***Výbor Národnej rady Slovenskej republiky***

***pre kultúru a médiá***

Bratislava 19. apríl 2017

Číslo: CRD – 773/2017

## Pozvánka

V súlade s § 49 ods. 1 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **zvolávam**  **20. schôdzu**Výboru Národnej rady Slovenskej republiky pre kultúru a médiá, ktorá sa uskutoční v dňoch

**9. mája 2017 o 8.00 h,**

**10. mája 2017 o 12.05 h**

v budove Kancelárie Národnej rady Slovenskej republiky, v rokovacej miestnosti výboru č. 32, Námestie Alexandra Dubčeka 1.

**Návrh programu:**

**9. mája 2017 o 8.00 hod.**

1. Vládny návrh zákona o Fonde na podporu kultúry národnostných menšín a o zmene a doplnení niektorých zákonov **(tlač 436) – druhé čítanie**

**odôvodní:** minister kultúry SR Marek Maďarič

**spravodajca:** poslanec Ján Senko

1. Návrh na vyslovenie súhlasu Národnej rady Slovenskej republiky s Dohovorom Rady Európy o filmovej koprodukcii (revidovaný), **tlač 489**

**odôvodní:** minister kultúry SR Marek Maďarič

**spravodajca:** poslanec Dušan Tittel

1. Správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Dohovorom Rady Európy o filmovej koprodukcii (revidovaný), **tlač 489a**

**predkladá:** predseda výboru Dušan Jarjabek

*cca o 8.45 hod*

1. Správa o stave vysielania v  Slovenskej republike a o činnosti Rady pre vysielanie a retransmisiu za rok 2016 **(tlač 491)**

**predkladá:** predsedníčka Rady pre vysielanie a retransmisiu Marta Danielová

**spravodajca:** podpredseda výboru Karol Farkašovský

1. Informácia Výboru NR SR pre kultúru a médiá o výsledku prerokovania Správy o stave vysielania v  Slovenskej republike a o činnosti Rady pre vysielanie a retransmisiu za rok 2016 **(tlač 491a)**

**predkladá:** predseda výboru Dušan Jarjabek

**10. mája 2017 o 12.05 hod.**

1. Informácia o vstupe agentúry Sputnik do spolupráce s TASR

**predkladá:** generálny riaditeľ TASR Jaroslav Rezník

**spravodajca:** podpredseda výboru Jozef Viskupič

1. Rôzne

Dušan **Jarjabek, v. r.**

predseda výboru